มีอาการหายใจทางจมูกไม่สะดวกครับ เหมือนมีอะไรกั้นอยู่ในโพรงระหว่างตา หายใจทางปากปกติครับ ตอนตรวจ atk เวลาแหย่เข้าไป จะเหมือนไปเจอผนังอะไรก่อน ต้องแทงผ่านครับ ถึงจะสุดขีดที่ไม่ระบุไว้ ไม่มีอาการไอครับ
สวัสดีค่ะ อาการที่หายใจไม่สะดวกอยู่ตลอดเวลาอาจจะเกิดจาก เยื่อบุในลำคออักเสบ อาจมีอาการไอ มีน้ำมูก เจ็บคอ มีไข้ได้ หรือเป็นไซนัสอักเสบ ซึ่งอาจมีการปวดตามใบหน้าร่วมด้วย ภาวะภูมิแพ้ในจมูกที่เป็นมากจนมีเยื่อบุจมูกบวมเยอะ หรือเป็นจากการมีก้อนเนื้องอกหรือก้อนริดสีดวงในจมูกมาขัดขวางการหายใจเข้าออกก็ได้เช่นกันการที่แหย่ชุดตรวจเข้าไปแล้วรู้สึกเหมือนเจอผนังอะไรในช่องจมูก อาจบ่งบอกว่าจมูกบวมจากการอักเสบหรือติดเชื้อใดๆ หรือมีเนื้องอก/ริดสีดวงในจมูกหากยังมีอาการหายใจไม่สะดวกอยู่ต่อเนื่อง มีไอมากจนหอบเหนื่อย มีไข้ หรือถ้ามีน้ำมูกเขียว ปวดตามใบหน้าด้วย ควรไปพบแพทย์ในเบื้องต้น หลีกเลี่ยงการอยู่ในที่มีฝุ่นมากๆหรืออากาศเย็นจัดๆ กินยาลดอาการคัดจมูกได้